বাষট্টি বছর বয়সি বামপন্থী রাজনীতিক ডিলমা রুসেফ ছিলেন ব্রাজিলের প্রথম নারী প্রেসিডেন্ট। মার্কিন ফোর্বস ম্যাগাজিনের তালিকায় বিশ্বের ১৬তম ক্ষমতাধর ব্যক্তি হিসেবে উঠে এসেছেন তিনি। গত বছরের শেষের দিকে রুসেফ বরখাস্ত হন। উচ্চ মধ্যবিত্ত পরিবারে বড় হয়ে উঠেন রুসেফ। তাঁর বাবা ছিলেন বুলগেরিয়ান বংশোদ্ভূত একজন কবি এবং ব্যবসায়ি। মা ব্রাজিলেরই স্কুল শিক্ষিকা। ক্যাথলিক স্কুলের কঠোর পরিবেশ তাঁকে ক্ষুব্ধ করে। ১৯৬৪ সালে ব্রাজিলে শুরু হয় সামরিক স্বৈরশাহী। চলে ১৯৮৫ সাল পর্যন্ত। মত্র সতেরো বছর বয়সেই দিলমা যোগ দেন একটি মার্কসবাদী গ্রুপে। গেরিলার প্রশিক্ষণ নেন। ফলে নজরদারী পুলিশের চোখ পড়ে তাঁর ওপর। ১৯৬৯ সালে আত্মগোপন করেন তিনি। এক পর্যায়ে আটক হন দিলমা এবং ১৯৭০ থেকে ১৯৭২ দুবছর তাকে জেল খাটতে হয়। সহ্য করতে হয় নির্যাতন। এরপর নতুন করে শুরু হয় পড়াশোনা। ১৯৭৭ সালে বিশ্ববিদ্যালয় থেকে অর্থনীতিতে ডিগ্রি লাভ করেন।